BASES ESPECÍFICAS DO PROCESO SELECTIVO DE ESTABILIZACIÓN DO EMPREGO DO POSTO DE TÉCNICO LOCAL DE EMPREGO
ADMINISTRACIÓN LOCAL — Municipal — Guarda, A (Persoal, oposicións, 13/12/2022)

Por resolución da Alcaldía aprobouse a convocatoria e bases específicas que rexerán o proceso de estabilización de emprego no Concello da Guarda, de acordo coa Oferta de Emprego Público aprobada o 4 de maio de 2022 e que a continuación se reproducen: BASES ESPECÍFICAS QUE REXERÁN A CONVOCATORIA DE SELECCIÓN NO PROCESO DE ESTABILIZACIÓN DE EMPREGO TEMPORAL CORRESPONDENTE A 1 PRAZA DE TÉCNICO/A LOCAL DE EMPREGO, PERSOAL LABORAL DO CONCELLO DA GUARDA MEDIANTE CONCURSO DE MÉRITOS É obxecto das presentes bases regular o proceso selectivo para prover en propiedade 1 praza de Técnico/a local de emprego, persoal laboral do Concello da Guarda mediante proceso de estabilización do emprego público, de acordo cos preceptos establecidos nas bases xerais reguladoras destes procesos, na Lei 20/2021, do 28 de decembro, de medidas urxentes para a redución da temporalidade no emprego público e no resto de normativa de aplicación, incluída na Oferta de Emprego Público de estabilización de emprego de longa duración, publicada no BOP nº 93 de 16 de maio de 2022 e no DOGA Nº 118, de data 21 de xuño de 2022. Descrición de praza: Co fin de ser admitida no proceso selectivo, a persoa aspirante debe reunir, na data de finalización do prazo para a presentación de solicitudes de participación, e manterse ata a data de contratación, os requisitos en termos previstos nas bases xerais reguladoras dos procesos de estabilización do emprego público do Concello da Guarda. Ademais das condicións xerais, as persoas aspirantes terán que cumprir os seguintes requisitos: 1.- Titulación: Estar en posesión de Diplomado/Grao ou equivalente en Dereito, ou Dirección e Administración de Empresas, ou Ciencias Económicas, ou Ciencias Empresariais, ou Ciencias do Traballo, ou Relacións Laborais e Recursos Humanos, ou titulacións equivalentes que habiliten para o acceso á praza convocada. En caso de titulacións obtidas no estranxeiro será necesario que previamente fose concedida a correspondente homologación.2.- Coñecemento galego: se require estar en posesión do CELGA 4 ou certificación equivalente. No caso de non poder acreditar o coñecemento do galego de conformidade coa normativa vixente, poderá facerse mediante unha entrevista de carácter oral que acredite a capacidade de comunicación en galego coa cidadanía.4.1. As persoas interesadas en tomar parte na convocatoria terán que facelo constar mediante o modelo oficial de solicitude de admisión a probas selectivas do Concello da Guarda, posto a disposición nos termos que establezan as bases xerais. As instancias dirixiranse ao Presidente da Corporación e presentaranse de acordo con ditas bases.4.2. Para ser admitido as persoas aspirantes manifestarán nas súas solicitudes de participación que reúnen as condicións esixidas, referidas sempre á data sinalada, debendo ir acompañadas da documentación establecida nas bases xerais. Haberá que estar ao disposto nas bases xerais reguladoras dos procesos de estabilización do emprego público e na normativa de aplicación. Tanto a designación e a composición dos Tribunais Cualificadores como o procedemento de actuación e a adopción de acordos, e o resto de cuestións que puidesen xurdir, axustaranse en todo momento ao previsto nas bases xerais e na normativa vixente. Os procesos selectivos axustaranse ao disposto nas presentes bases específicas e no non previsto, nas bases xerais reguladoras dos procesos de estabilización do emprego público. O sistema de selección será de concurso de méritos, de conformidade co previsto na normativa reguladora. O proceso de selección consistirá na valoración dos méritos alegados e debidamente acreditados polos aspirantes á data establecida, de conformidade co baremo fixado nas bases xerais. Finalizadas as probas selectivas o tribunal fará pública no taboleiro de anuncios da sede electrónica do Concello www.aguarda. sedelectronica. gal a relación definitiva das persoas aspirantes aprobadas pola orde da puntuación obtida. Esta relación presentarase á Alcaldía coa proposta de nomeamento da persoa ou persoas candidatas, para o seu nomeamento. Os tribunais non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. As/os candidatos/as que non obteñan unha das prazas convocadas pero superen todas as probas da fase de oposición, formarán parte dunha lista de substitucións para os efectos de seren nomeados ou contratados/as como persoal interino ou laboral respectivamente, nos termos do establecido nos criterios de xestión das listas de reserva do concello vixentes e normativa de concordante aplicación. No prazo establecido nas bases xerais os aspirantes propostos achegarán os documentos establecidos de acordo con as previsións establecidas nas mesmas. Rematados os procesos selectivos e presentada a documentación polas persoas interesadas, pola Alcaldía se ditará resolución de nomeamento ou contratación, a favor do candidato proposto, o que deberá ser notificado ás persoas interesadas. No caso do persoal funcionario, o acto de toma de posesión, que deberá ter lugar dentro do prazo máximo dun mes, contado dende o día da data de notificación, o persoal nomeado deberá presentar xuramento ou promesa de non estar incurso en ningunha causa de incompatibilidade conforme ao disposto pola Lei 53/1984, de 26 de decembro de incompatibilidades do persoal ao servizo das administracións públicas. No caso do persoal laboral, a formalización do contrato deberá producirse no prazo máximo dun mes contado dende o día da data de notificación da resolución de contratación A participación no proceso selectivo implica o consentimento para que os datos persoais achegados sexan obxecto de publicación cando así o requira a tramitación do procedemento, en termos previstos nas bases xerais e nas disposicións normativas vixentes. As presentes bases vinculan á Administración, ao Tribunal Cualificador e a quen participe no proceso de selección, e tanto a presente convocatoria como as súas bases e cuantos actos administrativos derívense dela e das actuacións do Tribunal Cualificador poderán ser impugnadas polos interesados nos casos e formas que determina a Lei 7/1985, de 2 abril, reguladora das Bases de Réxime Local e Lei 39/2015, do 1 de outubro do Procedemento Administrativo Común das Administracións Públicas, así como no seu caso na Lei 29/1998, do 13 de xullo Reguladora da Xurisdición Contencioso Administrativa. O Alcalde — Presidente, Antonio Lomba Baz.